text: Liberia: Revsimálið skal ganga umaftur
text: #000001
text: Revsimálið móti fyrrverandi leiðaranum í ABC barnahjálp í Liberia, Matthew Sakeuh, er heimvíst til nýggja viðgerð, tí próvførslan var ikki nøktandi. Dómarin hevur ógildað úrskurðin hjá nevningatinginum og ABC Children’s Aid International fyrireikar nú nýtt rættarmál
text: #000002
text: Nevningatingið tók støðu til skuldarspurningin 22. desember og fann Matthew Sakeuh sekan í ákærunum. Sambært ákæruritinum hevði hann stolið fremmanda ogn, misnýtt ognir, sum hann hevði fingið at umsita eins og hann varð ákærdur fyri brotsliga samansvørjing. Lógarbrot svarandi til eitt virði upp á meiri enn eina millión amerikanskar dollarar.
text: #000004
text: Og í endaliga dóminum, sum kom 8.januar hevur verjin fingið viðhald.
text: #000007
text: Tað er ABC Children’s Aid International, sum hevur heimstað í Íslandi, sum hevur tikið stig til revsimálið, sum tað almenna ákæruvaldið í Liberia hevur ført.
text: #000012
text: Tað er eisini ABC Children’s Aid International, sum hevur havt høvuðsleiðslulutin í hjálpararbeiðinum í Liberia. Felagsskapurin tók stig til at gera stórt bústaðar- og skúlaøki fyri neyðstødd gøtubørn skamt uttanfyri høvuðsstaðin Monrovia.
text: #000013
text: Í hesum sambandi varð felagsskapurin ABC Children’s Aid Liberia settur á stovn, har Matthew Sakeuh varð settur leiðari. Hetta samstarv slitnaði eftir at ABC hevði fingið frænir av at alt ruggaði ikki rætt.
text: #000014
text: ABC í Føroyum hevur við stuðli frá Føroya Landsstýri tikið stig til at byggja ein skúla á bústaðar- og skúlaøkinum við Monrovia. Tískil er revsimálið í Liberia eisini viðkomandi fyri okkum.
text: #000015
text: Høvuðsvitnið hjá ABC barnahjálp er Guðrún Margrét Pálsdóttir, forkvinna og stovnari av ABC barnahjálp í Íslandi. Hon segði við íslendska ríkisútvarpið í gjár, at liberiski sakførarin hjá ABC barnahjálp hevur koyrt sakina eftir heilt øðrum fortreytum enn teinum, ið ABC barnahjálp legði upp til.
text: #000016
text: Tá trupulleikarnir stungu seg upp í apríl 2010, vórðu børnini flutt av skúlaøkinum og búgva nú í leigaðum hølum í býnum. Eftir hvat ABC barnahjálp hevur fingið upplýst verður skúlin nýttur til undirvísing.
text: #000018
text: Børnini og tey ungu, sum búgva á barnaheiminum hjá ABC barnahjálp í Liberia hava tað øll gott og verða stuðlað av føroyskum stuðulsforeldrum. ABC barnahjálp fylgir teimum tætt og síðani í mars 2010 hevur Hilda Viderø vitjað í Liberia átta ferðir.
text: #000019
text: Guðrún Margrét Pálsdóttir fer væntandi aftur til Liberia í februar at fyrireika nýtt rættarmál.
text: #000020
text: Jólagávur til børn í Nigeria
text: #000023